Death Grips

Death Grips er en eksperimentell/industriell hiphop-gruppe fra Sacramento i California grunnlagt i 2010. Gruppen består av rapper/vokalist Stefan Burnett (også kjent som MC Ride), trommeslager/produsent/låtskriver Zach Hill, og lydtekniker Andy Morin. Deres musikalske stil trekker på hiphop, punk, elektronisk og støy.  

Gruppen ga ut mixtapen Exmilitary i april 2011 og deres debutalbum The Money Store året etter, og begge mottok god kritikk. Kort tid etter signering med Epic Records i 2012 lekket gruppen, i strid med kontrakten, sitt andre album No Love Deep Web for gratis nedlastning, og ble til slutt droppet fra plateselskapet. I 2013 ga de ut sitt tredje album, Government Plates. Etter flere kansellerte konserter annonserte gruppen deres oppløsning i juli 2014 sammen med utgivelsen av deres fjerde album, The Powers That B. I mars 2015 sa gruppen at de kanskje ville lage mer musikk, og senere annonserte de en verdensturné. Senere det året annonserte de deres femte offisielle studioalbum med navn Bottomless Pit, som ble sluppet i mai 2016. I juni 2018 kom gruppens sjette studioalbum Year Of The Snitch.

Medlemmer 
 Stefan Burnett - vokal, tekst
 Zach Hill - trommer, produksjon
 Andy Morin - lydteknikk, keyboard, bassgitar

Diskografi 

Studioalbum
 The Money Store (2012)
 No Love Deep Web (2012)
 Government Plates (2013)
 The Powers That B (2015)
 Bottomless Pit (2016)
Year Of The Snitch (2018)

Mixtaper
 Exmilitary (2011)

Referanser

Eksterne lenker